**PID: Moj zavičaj – ponavljanje i uvježbavanje**

Danas ne učimo novo gradivo i novi naslov.

Danas ćeš ponoviti sve što smo do sada o zavičaju čitali i rješavali u radnoj bilježnici.

Otvori udžbenik na 76. stranici, tu smo počeli učiti o zavičaju. Još jednom pregledaj sve fotografije. Prepoznaj svoj zavičaj.

Polako listaj dalje udžbenik i još jednom čitaj sve što smo učili. Posebnu pažnju obrati na podebljane (važne) riječi i rečenice koje smo podcrtavali. Nadam se da sve ovo dobro i vješto čitaš.

Razmisli i naglas odgovori na pitanja ispod teksta. Ne trebaš pisati odgovore.

Ponovi na taj način sljedeće naslove: Živim u brežuljkastom zavičaju, Vode u zavičaju, Zanimanja ljudi u zavičaju.

Uskoro ćemo dobiti zadatak izraditi mali plakat o zavičaju. Razmisli već sada: znaš li uz svaki naslov reći **jednu ili dvije** rečenice, samo ono što je najvažnije? Što možeš nacrtati uz svaki naslov? Možda imaš neku sličicu koju možeš zalijepiti, pa ne moraš crtati.

Na kraju pregledaj još jednom imaš li riješene sve pripadajuće zadatke u radnoj bilježnici? Ako nemaš, sada ih dopuni.

Zadaća: Smisli kako ćeš dovršiti rečenicu: U SVOM ZAVIČAJU VOLIM…